CELEX: 21994A0103(28)
Language: el
Date: 1992-05-02 00:00:00
Title: Συμφωνία για τον Ευρωπαϊκό Οικονομικό Χώρο - Πρωτόκολλο 27 σχετικά με τη συνεργασία στον τομέα των κρατικών ενισχύσεων

Avis juridique important

|

21994A0103(28)

Συμφωνία για τον Ευρωπαϊκό Οικονομικό Χώρο - Πρωτόκολλο 27 σχετικά με τη συνεργασία στον τομέα των κρατικών ενισχύσεων  

Επίσημη Εφημερίδα αριθ. L 001 της 03/01/1994 σ. 0193 - 0194

ΠΡΩΤΟΚΟΛΛΟ 27σχετικά με τη συνεργασία στον τομέα των κρατικών ενισχύσεωνΠροκειμένου να  εξασφαλιστεί η ομοιόμορφη εφαρμογή και ερμηνεία των περί κρατικών ενισχύσεων διατάξεων σε ολόκληρο  το έδαφος των συμβαλλομένων μερών και να υπάρξουν εγγυήσεις για την αρμονική τους εξέλιξη, η  Επιτροπή των ΕΚ και η Εποπτεύουσα Αρχή της ΕΖΕΣ τηρούν τους ακόλουθους κανόνες: α)  Σε τακτά διαστήματα ή κατόπιν αιτήσεως μιας από τις Εποπτεύουσες Αρχές, πραγματοποιείται  ανταλλαγή πληροφοριών και απόψεων επί θεμάτων γενικής πολιτικής όπως η θέση σε ισχύ, η εφαρμογή και  η ερμηνεία των περί κρατικών ενισχύσεων διατάξεων που περιλαμβάνονται στη συμφωνία. β) Η Επιτροπή των ΕΚ και η Εποπτεύουσα Αρχή της ΕΖΕΣ συντάσσουν, σε τακτά διαστήματα, εκθέσεις επί  των κρατικών ενισχύσεων στα κράτη τους, αντιστοίχως 7 οι εκθέσεις αυτές μπορούν να χορηγούνται στην  άλλη Εποπτεύουσα Αρχή. γ) Εάν, όσον αφορά τα προγράμματα και περιπτώσεις κρατικών ενισχύσεων, κινηθεί η διαδικασία του  άρθρου 93, παράγραφος 2, πρώτο και δεύτερο εδάφιο, της συνθήκης περί ιδρύσεως της Ευρωπαϊκής  Οικονομικής Κοινότητας ή η αντίστοιχη διαδικασία που προβλέπεται από συμφωνία μεταξύ των κρατών της  ΕΖΕΣ για τη σύσταση της Εποπτεύουσας Αρχής της ΕΖΕΣ, η Επιτροπή των ΕΚ ή η Εποπτεύουσα Αρχή της  ΕΖΕΣ, ειδοποιεί την άλλη Εποπτεύουσα Αρχή καθώς και τα ενδιαφερόμενα μέρη προκειμένου να υποβάλουν  τις παρατηρήσεις τους. δ) Οι Εποπτεύουσες Αρχές ενημερώνονται αμοιβαία για όλες τις αποφάσεις ευθύς μόλις αυτές ληφθούν. ε) Η έναρξη της διαδικασίας που αναφέρεται στο σημείο γ) και οι αποφάσεις που αναφέρονται στο  σημείο δ), δημοσιεύονται από τις αρμόδιες Εποπτεύουσες Αρχές. στ) Κατά παρέκκλιση από τις διατάξεις του παρόντος πρωτοκόλλου, η Επιτροπή των ΕΚ και η Εποπτεύουσα  Αρχή της ΕΖΕΣ παρέχουν, κατόπιν αιτήσεως της άλλης Εποπτεύουσας Αρχής, πληροφορίες για κάθε  περίπτωση χωριστά και ανταλλάσσουν απόψεις σχετικά με επί μέρους προγράμματα και περιπτώσεις  κρατικών ενισχύσεων. ζ) Οι πληροφορίες που λαμβάνονται σύμφωνα με το σημείο στ) θεωρούνται απόρρητες.